Държавен вестник, бр. 30, 2026 г., стр. 25

БРОЙ  30	
Д Ъ Р Ж А В Е Н  В Е С Т Н И К 	
СТР.  25   
Г л а в а  в т о р а
ИЗДАТЕЛИ НА ТОКЕНИ, ОБЕЗПЕЧЕНИ 
С АКТИВИ
Подаване на заявление за издаване на 
лиценз за публично предлагане на токени, 
обезпечени с активи, и за кандидатстване за 
допускането им до търговия
Чл. 3. (1) Лице по чл. 16, параграф 1, буква 
„а“ от Регламент (ЕС) 2023/1114, което иска 
да му бъде издаден лиценз за публично пред­
лагане на токени, обезпечени с активи, и/
или за кандидатстване за допускането им до 
търговия, подава заявление съгласно чл. 18, 
параграф 1 от Регламент (ЕС) 2023/1114 във 
връзка с Делегиран регламент (ЕС) 2025/1125 
на Комисията от 5 юни 2025 г. за допълнение 
на Регламент (ЕС) 2023/1114 на Европейския 
парламент и на Съвета по отношение на 
регулаторните технически стандарти за оп­
ределяне на информацията в заявлението за 
издаване на лиценз за публично предлагане 
на токени, обезпечени с активи, или за кан­
дидатстване за допускането им до търговия 
(OВ, L 2025/1125 от 15 септември 2025 г.), 
наричан по-нататък „Делегиран регламент 
(ЕС) 2025/1125“. 
(2) Заявлението по ал. 1 се подава по 
образец съгласно приложения I и II от Ре­
гламент за изпълнение (ЕС) 2025/1126 на 
Комисията от 5 юни 2025 г. за определяне 
на технически стандарти за изпълнение за 
прилагането на Регламент (ЕС) 2023/1114 
на Европейския парламент и на Съвета по 
отношение на установяването на стандартни 
формуляри, шаблони и процедури за инфор­
мацията, която трябва да бъде включена в 
заявлението за издаване на лиценз за публично 
предлагане на токени, обезпечени с активи, 
и за кандидатстване за допускането им до 
търговия (OВ, L 2025/1126 от 15 септември 
2025 г.), наричан по-нататък „Регламент за 
изпълнение (ЕС) 2025/1126“.
(3) Към заявлението по ал. 1 се прилагат:
1. документите и информацията съгласно 
чл. 18, параграф 2 от Регламент (ЕС) 2023/1114, 
както и тези съгласно Делегиран регламент 
(ЕС) 2025/1125;
2. декларация от заявителя, както и от 
всяко юридическо лице с квалифицирано дя­
лово участие в заявителя, че не е дружество, 
регистрирано в юрисдикции с преференциален 
данъчен режим или контролирано от такова 
лице дружество по смисъла на Закона за 
икономическите и финансовите отношения 
с дружествата, регистрирани в юрисдикции 
с преференциален данъчен режим, контроли­
раните от тях лица и техните действителни 
собственици, или данни и доказателства, че 
попада в някое от изключенията по чл. 4 от 
същия закон;
3. документ, удостоверяващ внасянето на 
дължимата такса за издаване на лиценз за 
публично предлагане и/или за допускане до 
търговия на токени, обезпечени с активи 
съгласно Наредба № 76 от 12.06.2025 г. за 
таксите, събирани от Комисията за финан­
сов надзор (ДВ, бр. 54 от 2025 г.), наричана 
по-нататък „Наредба № 76“, освен ако таксата 
не е платена по електронен път.
(4) По отношение на съдържанието и 
формата на правното становище по чл. 18, 
параграф 2, буква „д“ от Регламент (ЕС) 
2023/1114 са приложими изискванията на 
Насоките за образците относно разясненията 
и становищата и стандартизирания тест за 
криптоактиви съгласно чл. 97, параграф 1 от 
Регламент (ЕС) 2023/1114 (JC 2024 28),  изда­
дени от Европейския банков орган, Европей­
ския орган за застраховане и професионално 
пенсионно осигуряване и Европейския орган 
за ценни книжа и пазари, за които Комисията 
е взела решение за прилагането им съгласно 
чл. 13, ал. 1, т. 26 от Закона за Комисията 
за финансов надзор.
Данни и документи за членовете на ръко­
водния орган на лица по чл. 16, параграф 1, 
буква „а“ от Регламент (ЕС) 2023/1114 и 
лицата, които управляват дейността им, 
акционерите или лицата, които имат пряко 
или непряко квалифицирано дялово участие 
в лица по чл. 16, параграф 1, буква „а“ от 
Регламент (ЕС) 2023/1114
Чл. 4. (1) За всеки от членовете на ръко­
водния орган, лицата, които управляват дей­
ността, акционерите или лицата, които имат 
пряко или непряко квалифицирано участие 
в лице по чл. 16, параграф 1, буква „а“ от 
Регламент (ЕС) 2023/1114, към заявлението 
по чл. 3, ал. 1 се прилагат:
1. документи относно наказателни про­
изводства:
а) за български граждани – удостоверение 
за наличие или отсъствие на данни за обра­
зувани наказателни производства и повдиг­
нати обвинения, издадено от прокуратурата 
на Република България или Националната 
следствена служба;
б) за чужди граждани – документ, анало­
гичен на този по буква „а“, както и документ, 
удостоверяващ, че лицето не е осъждано, а 
когато съответната юрисдикция не издава та­
кива документи, лицето декларира наличието 
или липсата на съответните обстоятелства, 
както и изрично декларира, че в съответната 
юрисдикция не се издават такива документи;
в) документите по тази точка се предос­
тавят, както от български, така и от чужди 
граждани, за всяка юрисдикция, в която лице­
то е имало местопребиваване през последните 
10 години, както и от всяка юрисдикция, в 
която лицето притежава гражданство;